
Forsiden: 

Årets høst af korncirkler var en af 
de største nogensinde. Medie¬ 
interessen har heller aldrig været 
større. Læs mere i Ole Henning- 
sens artikel „Danske korncirkler 
2000 “. 

Forsidefotoet viser korncirkel- 
fænomenet i Onsted ved Solbjerg, 
Jylland. 

(Foto: Mikael Jensen) 


Giv en ufobog i julegave! 

Bestil vores gratis katalog med 
en samlet fortegnelse over 
bøger, hæfter, videoer, plakater 

Danske 

korncirkler 2000 

Årets høst af danske korncirkler var en af de største 
nogensinde. Medieinteressen har heller aldrig været 
større. 


Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage til forståelsen af 
ufofænomeneme ved indsamling og 
bearbejdning af kildemateriale (obser¬ 
vationsberetninger, forsøgsresultater, 
bøger m.m.), samt at udbrede kend¬ 
skabet til emnet ved publikationer, 
foredrag og anden udadvendt 
virksomhed. 

2) Det er SUFOI’s opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan for¬ 
klares som værende et kendt fænomen. 

4) Da fænomenerne endnu er uop¬ 
klarede, ønsker SUFOI ikke at frem¬ 
hæve eller afvise nogen bestemt teori 
om deres art eller oprindelse. 

SUFOI ledes af repræsentantskabet. 
Formand 

Kim Møller Hansen, Eilekiersvej 14, 
Benløse, 4100 Ringsted. E-mail: 
box7151 @ post3.tele.dk 

Områdeansvarlige 

Rapportarbejde 

Egon Olsen (SUFOI’s Oplysning), 
Grønhøjvej 21,8700 Horsens. 

75 65 32 42. 

Udgivelser 

Kim Møller Hansen 

Informationsarbejde 
Peter Nørgaard, Lysåvej 2, 

8600 Silkeborg. 86 80 26 13. 

Hjemmeside 

Flemming O. Rasmussen, 

Rugmarken 2, 8520 Lystrup. 

86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111,2720 Vanløse. 

38 71 96 64. 

Lars H. Andersen (informationsmed¬ 
arbejder), Hemingvej 1 IB, 1., 

6950 Ringkøbing. 

Jørgen Bengtvig (arkivar), 
Galgebakken Skrænt 3-15A, 

2620 Albertslund. 43 64 44 69. 

Torben Birkeholm, Aadalsvej 16, 
9210 Aalborg SØ. 98 14 70 97. 

Jan Hansen (ekspedition), 

Posekærvej 42, 6200 Aabenraa. 

Ole Henningsen, Duegård, 

Højrebyvej 59,4920 Søllested. 

54 94 11 69. 

Henrik Klinge Pedersen, Købmager- 
gade 59, 1., 1150 København K. 
AsleNielsen (SUFOI’s Oplysning), 
Asgaardsvej 1,8700 Horsens. 40 72 11 17. 
Bo Nielsen, Kunnerupvej 21, Kolt, 
8361 Hasselager. 86 28 31 91. 
Flemming Poulsen (SUFOI’s Oplys¬ 
ning), Lufthavnsvej 144, Beldringe, 

5270 Odense N. 65 95 40 77. 

Michael Storm (bogarkiv), Durup 
Allé 80, 2730 Herlev. 44 92 41 80. 
Lars Thomas (konsulent), Ægirsgade 49, 
3.th., 2200 København N. 35 83 84 81. 


Hvorfor i det hele taget beskæftige 
sig med korncirkler i et ufotids¬ 
skrift? Et af de mest nærliggende 
svar er måske, at medierne 
uafbrudt nævner ufoer i forbindelse 
med korncirkler. Logikken er na¬ 
turligvis, at hvis der pludselig 
opstår en stor, ejendommelig 
aftegning midt ude i en kornmark, 
så må noget “oppefra” være landet 
i marken, og man henvender sig 
derefter til en “ufoekspert”. 

Der er dog heller ikke i 2000 
berettet ét eneste tilfælde fra 
Danmark, hvor seriøst undersøgte 
uforapporter har relation til 
korncirkelf ænomenerne. 

Teorierne om korncirklernes 
opståen er mange. Men husk, at 
man ofte med held kan søge 
nærliggende og enkle forklaringer 
på tilsyneladende “mysterier”. 

Dette gælder også korncirkler. For 
ekstraordinære påstande kræver nu 
engang også ekstraordinære 
beviser på bordet. 

Denne gennemgang er ikke en 
komplet fortegnelse over alle 
korncirkler i Danmark i 2000, men 
et udpluk af de mest markante 
beretninger. 

Lyshøj, Esbjerg 


En af de første, danske korncirkel- 
aftegninger i det nye årtusind blev 
omtalt i JydskeVestkysten fredag 
den 14. juli 2000 af journalist 
Teddy Gehrke. Et farvefoto af 
aftegningen og en kort omtale af 
sagen var endvidere at se på 
avisens hjemmeside i dagene efter. 

Aftegningen i den pågældende 
hvedemark blev opdaget dagen før 
af en sjællandsk turist, Ove 
Geldstrup. 

“Jeg tror, det er en ufo, der har 
været nede at vende,” siger han til 
Jydske Vestkysten, der tilføjer, “at 
hans muntre teori er, at en ufo¬ 
besætning har forvekslet Lyshøjen 
og dens kæmpelamper med en 


‘makker’”. 

Aftegningen blev opdaget på en 
mark ved siden af den store 
kunstige høj, Lyshøj, ved 
omfartsvejen i Kjersing ved 
Esbjerg. På højen findes en række 
lamper i en cirkel på 1,5 m i 
diameter. 

Hvad angår aftegningen, var der 
tale om en over 100 meter stor 
spiral, hvor spiralbanen var ca. 90/ 
100 cm, og der var ca. 6 meter 
mellem hver bane. 

Stråene er if. oplysningerne 
knækket og lagt ned helt nede ved 
jorden - alle sammen med uret. 

Markens ejer, Frede Bruun, 
bedyrer, at han ikke har haft en 
finger med i spillet. 

Undertegnede blev for en 
kommentar kontaktet af 
JydskeVestkysten og fortalte, at de 
seks aftegninger, der var fundet i 
lollandske kornmarker, og som jeg 
personligt havde undersøgt og 
registreret, ikke tydede på medvir¬ 
ken af andre end jordiske spøge¬ 
fugle. På den baggrund meddelte 
Teddy Gehrke sine læsere, at der 
ikke var nogen grund til at sidde 
oppe hele natten og kigge efter 
flyvende tallerkener eller små, 
grønne marsmænd. 

Men døm selv, og gæt hvor i 
universet mesterkreatøren befinder 
sig, som Gehrke sluttede sin 
webartikel. 

Endvidere gjorde jeg opmærk¬ 
som på, at der ved Egebjerg Gods i 
Nordvestsjælland i juli 1998 blev 
registreret en lignende cirkel¬ 
aftegning mere end 80 m i diame¬ 
ter. Denne aftegning blev under¬ 
søgt af medlemmer af Dansk Korn 
Cirkel Gruppe, som konkluderede, 
at den var menneskeskabt. 

Stenlille, Sjælland 


Den 17. juli indløb den næste 
melding om en cirkelaftegning til 
SUFOI’s Oplysning hos Egon 


AF OLE 

HENNINGSEN 

Den store 
korne ir kel af¬ 
tegning ved 
Borum (th) og 
den ikke så 
overbevisende 
ved Greve (tv). 
(Foto: Ole 
Henningsen) 


Korncirklerne 
ved Onsted. 
(Foto: Mikael 
Jensen) 


type aftegninger fra luften. Vi er 
derfor glade for at kunne bringe 
Mikael Jensens fotos af fænomenet 
her på siden og på forsiden. TV2- 
Østjylland bragte også et indslag 
fra marken. 

Borum, Jylland 

Denne 86 meter store korncirkel 
blev årets begivenhed på denne 
front. Markens ejere, Heidi og Lars 
Laursen, var ude foren sand 
belejring af medierne og andre 
nysgerrige. 

Aftegningen opstod mellem 3. 
og 4. august i en hvedemark ved 
Borum vest for Aarhus. Heidi 
Brund Laursen ringede straks til 
DM I for at høre, om 
meteorologerne kunne give en 
forklaring på den store, ejendom¬ 
melige aftegning. Det kunne de 
naturligvis ikke. 

Aftegningen blev nævnt af alle 
større medier i Danmark, og bl.a. 
TV2-Østjylland havde flere 
indslag fra Borum. 

Poul Blak havde den 28. august 
en særdeles interessant helsidesar¬ 
tikel i JyllandsPosten, hvor han 
tager en anden vinkel på historien 
og beskriver det store hysteri 
omkring denne flotte korncirkel. 

JyllandsPosten bragte den 23. 
august et luftfoto af den store 
aftegning i kornet, og herom 
skriver Poul Blak bl.a.: 

“Den dag bryder virkeligheden 
sammen på - og over - hvedemar¬ 
ken nær Borum. Dagen igennem 





Olsen. Der var if. henvendelsen 
tale om en over 100 meter stor 
aftegning i en hvedemark tilhø¬ 
rende Leif Rasmussen i Stenlille 
på Midtsjælland. 

Onsted, Jylland 

Den 23. juli 2000 får vi igen en 
henvendelse om et korncirkel- 
fænomen - dukket op i Onsted ved 
Solbjerg. Herom skriver Mikael 
Jensen: 

“Ca. 500 m fra min bopæl så jeg 
i går fire cirkelaftegninger i en 
kornmark. Cirklerne er af forskel¬ 
lige størrelser. Den mindste har jeg 
skridtet til 15 m, derefter 30 og 40 m 
og den største 80 m i diameter. 


Ringene er pænt runde, og alt 
kornet er lagt effektivt drejet mod 
uret, med et nogenlunde definer¬ 
bart centrum. De tre største ringe 
ligger på lige linie, forbundet med 
et bredt spor, hvor kornet ligeledes 
er lagt ned. 

Den mindste ligger lidt skævt i 
forhold til de tre andre. 

Der er ikke spor mellem denne 
og nogle af de andre. Ringene 
ligger med den mindste først 
stigende til den største sidst.” 

Mikael Jensen har været så 
optaget af det spændende fæno¬ 
men, at han i et fly har fotograferet 
korncirklerne. 

Der er ingen tvivl om, at man får 
et langt bedre overblik over denne 

hænger forskellige helikoptere over 
korncirklen. Fra hele Danmark 
valfarter mennesker til Heidi 
Brund Laursens hvedemark. Og da 
såvel TV2 som DRTV om aftenen 
i de landsdækkende nyhedsudsen¬ 
delser har store reportager fra 
kornmarken med tilhørende 
levende billeder fra luften, bliver 
det startskuddet til en torsdag, 
hvor vanviddet får frit løb. Biler 
maser sig uden tilladelse op 
gennem hvedemarken forat 
komme helt tæt på fænomenet. 

Folk tramper sig vej for at se og 
røre og føle og fornemme. Som var 
en af tidligere tiders helligkilder 
pludselig sprunget fra den mørke, 
midtjyske muld.” 

Det fik da også markens ejere til 
at opsætte et skilt og en kasse, 
hvor alle de nysgerrige 
korntrampere kunne lægge en tier 
til dækning af tabet af det ned- 
trampede korn. 

Men Heidi Laursen tvivler på, 
om hun en anden gang vil fortælle 
om en korncirkel, hvis den 
optræder på ægteparrets marker. 

Tv-udsendelsen “19direkte” 
bragte bl.a. et indslag, hvor NLP- 
terapeut Jonah Ohayv fortalte, at 
han havde besøgt og registreret 29 
korncirkelaftegninger i England og 
Danmark. 

Han fortalte i udsendelsen, at 
næsten alle danske cirkler i 2000 
efter hans opfattelse har været 
menneskabt. Han mente dog, at 
specielt aftegningen i Borum ikke 
var skabt af mennesker. Et af hans 
beviser var et foto af en ukrudts¬ 
plante, der var bøjet (ikke knæk¬ 
ket) ca. 2 cm overjordoverfladen. 

Han sagde endvidere, at en så 
kæmpemæssig cirkel - hvoraf en 
del af hvedestråene var flettede ind 
i hinanden - bl.a. i vingerne af 
aftegningen, ikke kunne fremstilles 
af mennesker. 

Forelagt Johan Ohayvs fotos og 
udtalelser, sagde planetarieleder 
Ole J. Knudsen, Steno Museet i 
Aarhus, til 19direkte, at hvis det 
skulle være et bevis for, at cirklen 
ved Borum ikke var lavet af 
mennesker, så var det for usselt. 

Hvis man skal bevise noget så 
exceptionelt, som at den ikke er 
menneskeskabt, så må man 
virkelig stramme sig noget mere 
an. 

Da Ohayv blev spurgt om de 
forskellige teorier for fremkomsten 
af korncirkler, svarede han, at det 
kunne være menneskets kollektive 
underbevidsthed eller nogle 
psykiske mennesker, der rotter sig 
sammen et eller andet sted og 



sender det. Det kan være menne¬ 
sker fra fortiden, der har lagt 
symboler ind i jorden, der dukker 
op, når vi har brug for det. Eller fra 
fremtiden, der sender tilbage, når 
vi har brug for det. Og det kan 
være alt muligt andet, naturånder, 
guder, engle osv. 

19direkte stillede så det enkle 
spørgsmål: “Hvad tror du det er?” 
Og fik svaret: “Det vil jeg ikke 
sige.” Så blev vi så kloge. Eller 
gjorde vi? 

Redaktionen undrede sig over, at 
der ikke var nogen, der blev 
opdaget, når de lavede korncirkler, 
og efterlyste så folk, der havde set 
en blive lavet eller evt. selv havde 
lavet en korncirkel. 

Det kunne jeg naturligvis ikke 
stå for, fordi jeg for to år siden 
sammen med min tidligere 
kollega, Filip Steenholdt, på 
Lolland havde produceret en 
korncirkel. Den blev berømt, fordi 
den senere kunne anvendes i en 
central scene i slutningen af Søren 
Kragh-Jakobsens dogmefilm 
“Mifunes sidste Sang”. 


Efter en kontakt med redaktio¬ 
nen på 19direkte blev vi opfordret 
til at producere en ny korncirkel, 
medens der blev filmet. 



/ udsendelsen 
I9direkte den 
31. august 
demonstrerede 
Ole Henningsen 
og Filip 

Steenholdt, hvor 
nemt man 
fremstiller en 
korncirkel. / 
dette tilfælde 
blev det til 
DRTV’s logo. 
(Foto: Kim 
Møller Hansen) 


Filip Steenholdt 
knokler i kornet. 
(Foto.Ole 
Henningsen) 

Fotograf Jakob 
Willersted og 
journalist Anne¬ 
mette Siem 
producerede 
indslaget i 
19direkte. 

(Foto: Ole 
Henningsen) 


DRTV’s logo set 
fra luften 
fremstillet til 
brug i 

udsendelsen 

I9direkte. 

(Foto: Jørgen 
Kryger Hansen) 


Planetarieleder 
Ole J. Knudsen, 
Steno museet i 
Aarhus, kan 
ligesom Ole 
Henningsen ikke 
se det mystiske i 
de danske korn¬ 
cirkler - de er 
menneskeskabte. 
(Foto: Ole 
Henningsen) 



Vindinge, Sjælland 


Efter megen møje og besvær fandt 
redaktionen frem til hvedemarker 
på Sjælland, der endnu ikke var 
høstet på dette sene tidspunkt. Den 
30. august gik Filip Steenholdt og 



jeg i gang med produktionen efter 
først at have sat et par streger med 
blyant og passer på et stykke 
kvadreret papir. 

Det var hårde betingelser. 
Medens vi kørte rundt for at finde 



et passende sted, styrtede regnen 
ned og gjorde kornet dyngvådt. Det 
var så sent på sæsonen, at mange 
kornstrå var knækkede og filtret 
ind i hinanden, samtidig med at 
ukrudt var vokset godt op fra 
bunden. 

Dette gjorde hele fremstillings¬ 
processen mere vanskelig og 
besværlig. Men en spændende 
opgave var det. Og der blev 
anvendt den så ofte sete teknik 
med at træde kornet ned med et 
bræt på ca. 80 centimeters længde. 

Det tog en god times tid - 
medens mørket begyndte at falde 
på - at fremstille DR-Nyhedernes 
logo midt i en 24 m stor korn¬ 
cirkel. 

Det lykkedes dagen efter fra 
luften at filme aftegningen i 
gårdejer Bjarne Olsens hvedemark 
øst for Vindinge. 

Fotograf Jakob Willersted og 
journalist Anne-Mette Siem 
producerede indslaget, der blev 
sendt i 19direkte den 31. august og 
afstedkom yderligere en række 
henvendelser pr. tlf. og e-mail, 
bl.a. fra andre medier. 

Aftegningen blev også registre¬ 
ret og undersøgt af ingeniør 
Karlotto Lundholm fra Dansk Korn 
Cirkel Gruppe. 

Der er dog ingen tvivl om, at 
denne aftegning på grund af 
arbejdsbetingelserne er så primitivt 
udført, at den hurtigt burde kunne 
afsløres som aldeles menneske¬ 
skabt. 

Greve, Sjælland 

Imponeret var Karlotto Lundholm 
ikke, da han i august målte en 


aftegning op på en hvedemark ved 
Greve. 

“Jeg ved ikke, hvem der har 
lavet disse tre ‘bolde’ - to af dem 
med cirkler omkring. Men det er 
den mest sjuskede korncirkel, jeg 
har set endnu,” sagde han bl.a. til 
Dagbladet den 23. august. 

“Centrum ligger ikke i centrum, 
og ringene udenom er ikke 
cirkler,” konstaterer han, og 
opmåler de yderste cirkler til en 
diameter på 23 m. Efter sin 
undersøgelse var han ikke i tvivl 
om, at aftegningen var menneske¬ 
skabt. 

“Korngrafitti er det. Kunst er det 
ikke,” konstaterede han. 

Ryslinge, Fyn 

På flere kornmarker ved Ryslinge, 
bl.a. ved gården “Højvang” i 
Lørup, optrådte der cirkel¬ 
aftegninger i kornet. Ejeren 
udtaler, at man ikke har noget bud 
på oprindelsen, men heller ikke 
synes, det er noget særligt. “Vi har 
bare set det, men ikke spekuleret 
mere på det,” citeres de for at have 
sagt i Fyens Amts Avis den 15. 
august. 

Også ved Krumstrup syd for 
Ryslinge blev der fundet korn¬ 
cirkler. 

Skibhus, Odense 

“Intelligente kræfter i kornet” var 
overskriften i Fyens Stiftstidende 
den 21. august, og så havde man 
ikke sagt for meget. Også her gik 
mediecirkus i gang, da to hånd¬ 
værkere i gang med et tagarbejde 
fra en lift observerede, at der var 
en 25 m stor korncirkelaftegning i 
den nærliggende kornmark, 
nærmest midt i Odense. For enden 
af Strynøgade i Skibhuskvarteret, 
hvor et område med kolonihaver 
løber ud i markveje og kornmarker. 

Korncirklen er med behørig 
mediedækning besøgt af Jonah 
Ohayv, der if. Fyens Stiftstidende 
var overbevist om, at også denne 
aftegning var ægte, bl.a. fordi der 
efter hans opfattelse ikke var 
nogen sti ind til aftegningen. 

Den kraft, der har lavet den, er 
altså kommet ovenfra, var hans 
konklusion, der dog dagen efter 
blev imødegået i en kommentar i 
Fyens Stiftstidende af planetarie¬ 
leder Ole J. Knudsen. □ 

Vi hører meget gerne fra 
læsere, som har billeder 
taget “til lands, til vands 
eller i luften”, og som 
måske indeholder 
ejendommelige ting, som 
ikke skulle være der. 

Lad os kigge på det. 
Måske har vi en forkla¬ 
ring, måske ikke... 


Dansk 

Korn Cirkel Gruppe 



Alle aftegninger rapporteres til Dansk Korn Cirkel Gruppe, hvis leder ingeniør Karlotto Lundholm i Sorø 
forsøger at foranledige flest mulige aftegninger undersøgt nærmere, opmålt og registreret. 

Så hvis der i kornmarker eller marker med andre typer afgrøder optræder piktogrammer/aftegninger, der 
ligner korncirkler, så kan henvendelse ske til: 

Dansk Korn Cirkel Gruppe 
v/Karlotto Lundholm 

Søgade 18, 1. tv. - 4180 Sorø - tlf. 57 83 26 54 


Russiske hemmeligheder 

afsløret 

Førende ufoforskere offentliggør resultaterne af Sovjetunionens ufounder¬ 
søgelser. Forskerne fastholder, at de vestlige mediers påstande om "hemmelige 
KGB arkiver" og "tilfangetagne aliens" ikke er sande. 


“Man kan næppe forestille sig 
noget mere absurd,” skriver de. 
Selv om de samtidig indrømmer, at 
deres eget forskningsprogram 
(1978-1990) dengang var klassifi¬ 
ceret som “hemmeligt”, og at der 
var hændelser, som ikke kunne 
forklares. 

Forskerne, dr. Yuliy Platov fra 
Videnskabernes Akademi og 
oberst Boris Sokolov fra Forsvars¬ 
ministeriet, skriver deres konklu¬ 
sion i et nummer af det officielle 
magasin fra Videnskabernes 
Akademi, udgivet i Moskva. 

“Mange mennesker er øjenvid¬ 
ner til mærkelige ting, som ikke 
altid kan identificeres præcist som 
naturlige eller menneskeskabte 
fænomener. Mængden af rapporter 
er fuldstændig ligegyldig, og den 
er ikke et tegn på en mulig 
påvirkning fra ikke-jordiske 
kræfter,” skriver forfatterne. 

I en kort baggrund forprojektet 


beskriver Platov og Sokolov, hvor¬ 
dan de mange ufoobservationer 
den 20. september 1977 over den 



nordvestlige by Petrozavodsk og 
andre steder skabte meget stor 
interesse for ufoer i befolkningen. 
To parallelle undersøgelser, en 
udført af et civilt videnskabeligt 
foretagende, den anden af militæ¬ 
ret, blev sat i værk de følgende 13 
år. Den civile gruppe fortsatte 
faktisk sine undersøgelser helt 
frem til 1996, afslører Platov. 

Den officielle gruppe brugte ikke 
begrebet “ufo” (eller “NLO” på 
russisk). I stedet refererede den til 
“paranormale fænomener”. Men 
deltagerne i projektet vidste 
nøjagtig, hvad det betød: tilsynela¬ 
dende uforklarlige flyvende 
fænomener. 

Militære hemmeligheder 


Platov og Sokolov forklarer 
grupperne fra begyndelses 
dede, at der var stor sandsynlighed 
for, at de observerede mærkelige 


Korncirklernes 
“moderland ” 
oplevede igen i 
sommer en sand 
bølge af nye, 
kunstfærdige 
mønstre. Her et 
af de flotteste 
mønstre fotogra¬ 
feret af Steve 
Alexander ved 
Avebury Trusloe 
den 22. juli. 


AF 

JAMES OBERG 

Ufologi 


Russiske raket¬ 
opsendelser har 
ofte givet an¬ 
ledning til 
spændende 
beretninger om 
rumskibe, der 
lignede kæmpe 
“ vandmænd ” 
eller “blæk¬ 
sprutter ”. Her 
drejer det sig om 
opsendelsen af 


fænomener var af militærteknisk 
oprindelse”. 

Dette var for en stor del baseret 
på identifikationen af 
“Petrozavodsk ufoen” som 
værende opsendelsen af en 
spionsatellit fra en hemmelig, 
nærliggende base. Men denne 
kendsgerning gjorde, at undersø¬ 
gelserne måtte holdes hemmelige, 
da de fleste mulige forklaringer 
involverede militære hemmelighe¬ 
der. 

En anden grund til at holde 
tingene hemmelige var “at dæmpe 
den offentlige interesse” for ufoer - 
en “interesse”, som kun ville 
vokse, hvis regeringens formelle 
engagement blev almindelig kendt. 

Til sidst var der muligheden for 
militær anvendelse af ufoernes 
egenskaber, såsom at de var 
usynlige for radar og havde højt 
udviklede manøvreegenskaber. 
Netop denne udtalelse er Sokolov 
ofte citeret for på Internettes 
mange ufosider. Hans noget mere 
jordnære forklaringer på nogle af 
de “klassiske”, russiske ufo¬ 
tilfælde, dukker dog ikke op på ret 
mange af Internettes søge¬ 
maskiner. 

Det største ufo-netværk 
nogensinde 


I januar 1980 udsendte det 
sovjetiske forsvarsministerium et 


direktiv om, at alle militære styrker 
skulle rapportere “alle uforklarlige, 
fremmedartede, mærkelige 
fænomener”. Sokolov beskriver, 
hvordan dette direktiv gjorde 
millioner af militærpersoner på 
over en sjettedel af Jordens 
overflade til ét stort ufo-netværk. 

“Det er ikke sandsynligt, at 
andre kan organisere en så 
storstilet forskning,” praler han, 

“og praktisk taget uden at det 
koster noget.” 

I løbet af ti år indsamlede og 
analyserede Platovs og Sokolovs 
grupper omkring 3.000 detaljerede 
beretninger, som omhandlede 400 
særskilte hændelser. 

Et mønster dukkede op 

“Praktisk talt alle masse¬ 
observationer af ufoer om natten 
blev uden undtagelse identificeret 
som effekter i forbindelse med 
opsendelse af raketter eller test af 
rumudstyr,” konkluderer rapporten. 
Disse observationer havde hoved¬ 
sagelig forbindelse til aktiviteter 
på den hemmelige raketbase ved 
Plesetsk nord for Moskva. 

I omkring 10-12% af rapporterne 
identificerer de en anden kategori 
af “flyvende objekter”, eller som 
de præciserer dem, “flydende 
objekter”. Disse er meteorologiske 
og videnskabelige balloner, som til 
tider opførte sig på uventede 



måder og blev misfortolket af 
jordpersonale og piloter. 

De russiske forskere beskriver 
især hændelserne den 3. juni 1982 
nær Chita i det sydlige Siberien og 
den 13. september 1982 på den 
fjernøstlige Chukhotskiy halvø. I 
begge tilfælde blev der registreret 
ballonopsendelser, men ballonerne 
nåede højere op end normalt, før 
de gik i stykker. Flyvevåbnets 
enheder reagerede i begge tilfælde 
ved at gå på vingerne og angribe 
“ufoerne”. 

“De beskrevne episoder viser, at 
selv erfarne piloter ikke er immune 
over for fejlvurderinger af sete 
objekter og afstanden til dem,” 
bemærker rapporten. 

Tæt på katastrofen 


Det mest sensationelle russiske 
tilfælde i 1980erne drejer sig om 
en ufo, der næsten udløste en 
atomkrig. Dette foregik den 5. 
oktober 1982 på en missilbase nær 
Khmelitskiy i Ukraine. 

En typisk version af denne 
hændelse dukkede op i et ABC 
Prime Time Live program sendt på 
amerikansk tv i oktober 1994. 
Studieværten Diane Sawyer og 
korrespondent David Ensor 
præsenterede interviews med 
forhenværende russiske militær¬ 
folk, som beskrev en 300 m bred 
ufo svævende over deres missil¬ 
base, mens deres kontrolborde af 
sig selv skiftede over til “forbered 
affyring” i 15 sekunder, før de 
vendte tilbage til normal. Lokalite¬ 
ten blev opgivet til at være 
Byelokoroviche, men det drejer sig 
om samme hændelse. 

Sokolov, som deltog i undersø¬ 
gelserne den følgende dag, 
fremlægger i den nye rapport en 
helt anden version. Øjenvidne - 
rapporter fra mere end 50 personer 
indrapporteret i løbet af få timer 
efter observationen, beskriver 
klare, blinkende objekter med 
facon som “en ballon” over den 

nordlige horisont. I løbet af få 
timer erfarede undersøgelses¬ 
holdet, at der var nedkastet 
faldskærmsblus og udført nat¬ 
bombningsøvelser på en anden 
militærbase i netop denne retning 
og samme tidspunkt. 

“Det skal tilføjes,” fortsætter 
Platov og Sokolov: “At fejl¬ 
operationen i kommandocentralens 
udstyr ikke havde noget at gøre 
med det observerede fænomen. Det 
fandt tilfældigvis sted på samme 
tidspunkt.” 

Fejlen drejede sig blot om et 
kontrollys, og der er ingen beviser 
på, at missilerne overhovedet blev 
berørt. Ikke desto mindre fandt 
missilbasens kommandant, da han 
blev alarmeret, det mere hensigts¬ 
mæssigt at skyde skylden på ikke- 
jordiske end på sine egne tropper 
og udstyr. 


Russere bortføres ikke 


De russiske forskere peger også på 
den slående mangel på visse typer 
rapporter i deres arkiver. 

“I kontrast til de utallige 
beskrivelser af forskellig kontakt 
med aliens,” skriver de, “har der 
ikke inden for rammerne af 
projektet været observationer, som 
handler om ufolandinger, kontakt 
med ufonauter eller ufo¬ 
bortførelser.” 

“Det betyder,” konkluderer de, 
“at enten har det sovjetiske 
territorium af en eller anden grund 
været lukket for besøg af aliens, i 
det mindste i 13 år, eller også er 
hypotesen om ufoernes ikke- 
jordiske oprindelse ulogisk. 

Enhver seriøs ufoforsker bør i det 
mindste overveje dette faktum.” 

Platov og Sokolov er fuldt ud 


bevidste om, at populærpressen i 
både Rusland og Vesten uden tvivl 
fortsat vil referere til “sovjetiske 
ufohemmeligheder”. 

Som følge af de hårde økonomi¬ 
ske forhold i det tidligere Sovjet- 
Rusland vil mange mennesker, 
især veteraner fra militæret, fortsat 
være glade for at fortælle de 
historier, som andre er villige til at 
betale for. O 

Kilde: SPACE.com 
Oversættelse: -for 


James Oberg er en meget 
anerkendt forfatter og 
rumfartsskribent med særlig 
kendskab til russisk rum¬ 
forskning. Det kan anbefales 
at besøge hans hjemmeside 
på: www.jamesoberg.com 


Kosmonauter og ufoer 

Kosmonauterne Alexander Volkov og Alexander Martynov var i september 
2000 på besøg i Danmark i forbindelse med Dansk Naturvidenskabsfestival. 


Ved et møde den 27. september på 
Nakskov Uddannelsescenter, 
arrangeret af Vestlollands Folke¬ 
universitet havde jeg lejlighed til 
at stille nogle af de spørgsmål, der 
ligger én på sinde, når man i en 
lang årrække har interesseret sig 
for astronauters forskelligartede 
oplevelser i rummet. 

Den 52-årige kosmonaut 
Alexander Alexandrovich Volkov, 
født i Ukraine, er uddannet som 
testpilot i Det sovjetiske Luftvå¬ 
ben, leder af holdet af kosmonauter 
i Det russiske Rumtræningscenter 
og har været i rummet tre gange. 
Første gang med Soyuz T-14 op til 
rumstationen Salyut 7 i 1985 og 
senere to gange som leder af den 
russiske rumstation MIR i 1998/99 
og 1991/92. Han har opholdt sig i 
rummet sammenlagt i over et år. 
Volkov er tildelt talrige sovjetiske 
medaljer og hædersbevisninger, 
som fx Sovjetunionens Helt og 
Lenin Ordenen samt adskillige 
udenlandske ordener. 

Kosmonaut Alexander Martynov 
er 56 år og har en teknisk, viden¬ 
skabelig uddannelse. Han har 
aldrig selv været i rummet, men 
var i perioden 1968-92 chef for 
Den ballistiske Afdeling ved 


Mission Control Center. Han 
havde derved ansvaret for design 
afog landing af rumfartøjer på 
Jorden og på bl.a. planeterne Mars 
og Venus. 

Han har desuden skrevet seks 
bøger og 120 videnskabelige 
artikler i relation til styring af 
rumfartøjer gennem planeters 
atmosfærer. Siden 1994 har han 
været chef for afdelingen for 
udenlandske kontakter ved 
Korolev administrationen. 


Ved arrangementet på Nakskov 
Uddannelsescenter redegjorde de 
to kosmonauter på russisk hver 
især for deres baggrund og meget 
bredt for de landvindinger, som 
sovjetisk rumfart har stået for. 
Specielt fortalte Alexander Volkov 
om sine ophold på rumstationen 
MIR og en del af de mange 
eksperimenter, der var foretaget 
om bord. 



AF OLE 

HENNINGSEN 



1 


Ole Hennings en 
i selskab med 
Alexander 
Volkov (i midten) 
og Alexander 
Martynov på 
Nakskov 
Uddannelsescenter. 
{Foto: Ole 
Henningsen) 

Interview 



Stjerneskud overhalede MIR 


Den tyske astronaut Thomas Reiter 
opholdt sig på rumstationen MIR i 
179 dage. Han har tidligere fortalt 
om (Skyweek 14/1996 og UFO- 
Nyt 1/97), hvordan han fra 
kabinevinduet iagttog et stort 
stjerneskud mellem MIR og 
jordoverfladen, lige inden han på 
et tidspunkt skulle til at sove: 

“Jeg så et meteor indtræde i 
Jordens atmosfære. Man kender 
det her nede fra, at man pludselig 
seren lysstribe på himlen eller i 
horisonten. Og her var så pludselig 
muligheden for at se det fra oven 
(MIR flyver ca. 420 km over 
jordoverfladen. Meteorer lyser op 
fra ca. 80/90 kilometers højde/ 
OH). 

Meteoret kom bagfra fra venstre 
og overhalede os og forsvandt 
foran på højre side af MIR. Det 
hele varede 2-3 sekunder, hvoref¬ 
ter det opløstes og forsvandt. Det 
er virkelig en af den slags 
engangsoplevelser, som begejstrer 
én.” 

Har kosmonauterne set ufoer? 


Det var nærliggende at spørge 
kosmonaut Volkov, om han selv 
har set lignende ting, eller om han 
i rummet har observeret andre 


objekter, som han ikke umiddel¬ 
bart kunne identificere? 

“Hver nat ser astronauterne 
lysfænomener, men det er nok 
meteoritter,” svarer Volkov. “Nogle 
af fænomenerne skyldes nedfald af 
rumaffald, dvs. nedfald af satellit¬ 
ter eller dele heraf. Alt det, jeg har 
oplevet, kan man forklare.” tilføjer 
han. 

Usædvanligt lys gav travlhed 


Alexander Volkov fortæller 
efterfølgende om en af de mere 
ekstraordinære iagttagelser, som 
han har gjort fra MIR: 

“På et tidspunkt, hvor jeg 
observerede gennem et af vindu¬ 
erne på rumstationen MIR, fik jeg 
på himlen øje på et lys, som jeg 
ikke kunne genkende. MIR var på 
det tidspunkt i Jordens skygge, og 
det usædvanlige, lysende objekt 
befandt sig ude i lyset fra Solen. 

Jeg tilkaldte straks resten af 
besætningen, og vi begyndte at 
observere lyset med en stor 
kikkert. Efterhånden fandt vi ud af, 
at det var en af de containere med 
skrald, som besætningen havde 
dumpet fra MIR tre dage tidligere. 
Så der var altså alligevel ikke 
noget ekstraordinært ved denne 
observation.” 


Kontrolcentret varskoet 


Kosmonaut Alexander Martynov 
tilføjer derefter, at han var vagtha¬ 
vende i kontrolcentret på Jorden, 
da man fra MIR rapporterede, at 
man så dette mærkelige objekt. 

Af sikkerhedsmæssige grunde 
besluttede man at ændre på MIR’s 
bane for at undgå en mulig 
kollision mellem rumstationen og 
det lysende objekt. Men inden man 
nåede så langt, havde 
kosmonauterne om bord på MIR 
fundet ud af, hvad de havde 
observeret. Og da der således ikke 
var nogen sikkerhedsrisiko, 
sparede man brændstoffet til denne 
ekstra manøvre. 

Ufoer til debat? 


Spørgsmålet om, hvorvidt ufo¬ 
fænomener er noget, der er blevet 
diskuteret indbyrdes mellem de 
sovjetiske kosmonauter, besvares 
der bekræftende. 

Alexander Volkov siger, at det 
selvfølgelig er hans drøm “at møde 
ufoerne og få snakket med dem og 
besøge deres planet,” som han 
udtrykker det. “Og selvfølgelig 
snakker kosmonauterne meget om 
det indbyrdes, men der er intet 
bevis for, at ufoerne eksisterer,” 
tilføjer han. 

Volkov til Mars? 


Med hensyn til spørgsmålet om 
“liv andre steder”, så vil dette 
spørgsmål sandsynligvis bedre 
kunne besvares, når man får sendt 
en bemandet mission til planeten 
Mars i 2019, siger kosmonaut 
Volkov, der regner med selv at 
skulle være leder af missionen. 

Den bemandede Mars-flyvning 
vil have fire astronauter om bord - 
to russiske og to amerikanske. En 
af missionens vigtige opgaver er at 
foretage en dybdeboring fra Mars- 
overfladen, fortæller Alexander 
Volkov og håber, at der nede i den 
dybfrosne undergrund findes tegn 
på liv. 

Alder ingen hindring 


Da jeg bemærker, at Volkov i 2019 
vil være 71 år med henvisning til, 
om alderen kunne være en hin¬ 
dring for gennemførelsen af den 
krævende flyvning til Mars, 
henviser han med et stort smil til 
den aldrende amerikanske astro¬ 
naut John Glenn. 


“Det er synd at sende de unge til 
Mars. Der er alt for stor stråling i 
rummet. Men da jeg allerede har to 
sønner (hvoraf den ene også er 
kosmonaut), gør det ikke noget, at 
man sender mig af sted,” tilføjer 
han. 

Ikke millionær - endnu 


Men efter turen til Mars behøver 
han ikke rejse til Danmark og 
holde foredrag, for så er han sikker 
på at være millionær, tilføjer 
Alexander Volkov grinende. 

Dette er samtidig en ekstra 
kommentar til et tidligere spørgs¬ 
mål fra tilhørerne om, hvorvidt 
sovjetiske kosmonauter er millio¬ 
nærer. Et spørgsmål, der næsten 
også besvarer sig selv, da de to 
kosmonauter senere sælger billeder 
med autografer, frimærker og 
bøger til tilhørerne. 

Liv i universet? 


Afslutningsvis spørger jeg de to 
kosmonauter, om de selv tror på 
tilstedeværelsen af intelligent liv 


andre steder i universet. Spørgs¬ 
målet afføder en del snak de to 
kosmonauter indbyrdes. 

“Der er indgået mange vædde¬ 
mål om dette spørgsmål, men 
vores synspunkter er efterhånden 
blevet ret ens på dette spørgsmål, 
og selvfølgelig mener vi, at vi ikke 
er de eneste intelligensvæsner i 
rummet,” svarer Alexander 
Martynov. 

“Selvfølgelig findes der intelli¬ 
gent liv andre steder ude i rum¬ 
met,” tilføjer han. 

“Jeg tror, at livet skabes i selve 
rummet, og at vi blot har brug for 
mere tid til at opfinde instrumenter 
for bedre at kunne udforske dette 
mysterium. Hvor kommer livet fra, 
er et af de større spørgsmål, som 
ikke kan besvares på nuværende 
tidspunkt, men måske i nær 
fremtid. Hvis vi kan få svar på 
dette spørgsmål, kan vi nemmere 
komme i kontakt med de andre 
civilisationer,” slutter kosmonaut 
Alexander Martynov. 


n 



Volkov og den 
øvrige be¬ 
sætning på 
Soyuz T-14 før 
start til rum¬ 
stationen Salyut. 


Efter landingen 
af Soyuz T-14. 

Fænomener 


AF DON ECKER 


Saturns ringmagere 




Når en respekteret rumforsker gør et nummer ud af, at kæmpemæssige, 
fremmede fartøjer har invaderet vores solsystem, kunne man forvente, at 
hans kolleger ville spidse ører. Men her tager man fejl. Don Ecker interviewer 
dr. Norman Bergrun om hans overraskende påstand og spørger, hvorfor 
den er blevet hilst med ildevarslende tavshed fra kollegerne. 


Stort, kunstigt objekt mellem 
Saturns ringe 

Det er svært at finde “etablerede” 
forskere, som offentligt vil deltage 
i en rationel og objektiv debat om 
uforelaterede emner. I almindelig¬ 
hed ser der ud til at være en 


■ RINGMAKERSOF- 

SATURN 



indgroet fordom blandt akademisk 
uddannede vedr. ufoer. Men 
sommetider er der dog undtagelser. 
En sådan undtagelse er forskeren 
dr. Norman Bergrun, forfatter til 
“The Ringmakers of Saturn”. 

Jeg hørte første gang om bogen i 
1988. Den var netop udkommet, 
og jeg var ivrig efter at læse den, 
fordi forfatteren fremsatte den 
opsigtsvækkende påstand, at 
registrerede aktiviteter nær Saturn 
var intelligent kontrollerede. Selv 
om bogen var trykt i 1986 af 
Pentland Press, Edinburgh, var den 
næsten umulig at få i USA. 

I november 1991 blev jeg 
inviteret til at deltage i CNN’s 
Larry King Live og brugte derfor 
anledningen til for første gang 
offentligt at vise et foto, som jeg 
kort forinden havde fået fra dr. 
Marina Popovich fra Det Russiske 
forbund af uafhængige Stater 
(SNG). Popovich var pensioneret 
oberst fra det sovjetiske flyvevå¬ 
ben, kosmonaut og den højst 
dekorerede kvindelige pilot i 
verden. Hendes eksmand var 



general Pavel Popovich, også 
sovjetiske rumhelt. 

Det omtalte foto blev taget af 
den sovjetiske rumsonde Phobos 2 
på vej mod Mars. Det, der gjorde 
fotoet så usædvanligt, var ifølge 
nogen i det russiske rumagentur, at 
det viste et enormt, unormalt 
objekt - 25 km langt og 1 km i 
diameter - som tilsyneladende 
manøvrerede sig mod deres sonde 
og ødelagde den. 

Der blev også set nogle andre 
højst usædvanlige fænomener på 
denne fælles NASA-USSR 
mission, men det enorme ukendte 
objekt fotograferet af Phobos 
sonden, før den blev ødelagt, var 
det mærkeligste. Dengang troede 
jeg ikke, at det var muligt at møde 
ufoer større end denne. Jeg tog fejl. 

I oktober 1999 opsporede jeg 
endelig Norman Bergrun og fik et 
eksemplar af han bog. Efter jeg 
havde anmeldt bogen for “UFO 
Magazine” (US), gik dr. Bergrun 
med til at lade sig interviewe om 
hans konklusion: at enorme, 
kunstige “maskiner” opererer i 
vores solsystem. Her følger, hvad 
han sagde: 

Don Ecker (DFE): “Deres bog 
‘The Ringmakers of Saturn’ var 
ikke just let læsning, og den var 
heller ikke let at få fat i. Men for 
sådan en som mig, der er interesse¬ 
ret i usædvanlige ting i solsystemet 
i forhold til ufoer, er den et 
uvurderligt værktøj.” 

Norman Bergrun (NB): “Kor¬ 
rekt. Det er vigtigt, at man bruger 
den nødvendige tid og læser bogen 
grundigt igennem. Hvis man er 
ude efter underholdning, er det 
ikke den bog, man skal læse.” 

DFE: “Under Anden Verdens¬ 
krig arbejdede De for det store 
amerikanske forsvarsfirma 
McDonnell Douglas.” 

NB: “Jeg begyndte at arbejde 
der lige efter college. Derefter kom 
jeg til Ames Lab i Moffitt Field, 

National Advisory Committee for 
Aeronautics, som var forgængeren 
for NASA. Så kom jeg til 
Lockheed. Hos Ames fløj jeg rundt 
i skyer og forskede i isdannelse. 
Jeg har set mange slags vejr. Jeg 
byggede en elektromagnetisk 
vindtunnel, som senere førte til det 
arbejde, jeg omtaler i min bog. 

Hos Lockheed var jeg ansvarlig for 
flyvetest-analyser af Polaris 
missilsystemet. ” 

DFE: “Militæret foretog en del 
test på missilsystemer dengang og 
brugte de erfaringer, de fik fra de 
erobrede tyske V-2 raketter.” 

NB: “På Polaris projektet havde 
vi en fyr ved navn Willy Fiedler, 
som var missilets hoveddesigner. 
Han arbejdede med V-2 under 
krigen. Hitler besøgte Peenemiinde 
en mandag og ønskede, at raket¬ 
terne ramte England inden ugens 
udgang. Willy fremstillede et 
kontrolsystem, som blev betjent 
manuelt, så det lykkedes ham at 
flyve med en af disse tingester.” 

DFE: “En bemandet flyvning? I 
en V-2?” 

NB: “En bemandet flyvning, ja. 
Han havde måleinstrumenter om 
bord og kunne se effekten af sit 
arbejde, og ud fra det kunne han 
konstruere et automatisk system.” 

DFE: “De førende forskere vil 
ikke offentligt debattere ufo¬ 
relaterede emner, selv om de rent 
privat godt vil indrømme, at der er 
noget om det. Men de er bange for 
deres omdømme og karriere.” 

NB: “Korrekt. På Stanford er det 
sådan, at hvis man ikke er fast 
ansat, og man omtaler emnet, er 
det ud.” 

DFE: “Er det ikke akademisk 
fascisme?” 

NB: “Helt sikkert ” 

DFE: “Formoder man ikke, at 
videnskaben undersøger det 
uforklarlige i stedet for at forklare 
det ikke undersøgte?” 

NB: “Filosofisk set er det helt 
korrekt. Men ikke i det virkelige 
liv, nej. Der er en uskreven regel, 
ogdenerde ikke interesserede i at 
droppe.” 

DFE: “Var De interesseret i 
ufofænomenet, før De begyndte at 
undersøge Voyager fotografierne?” 

NB: “Hos Lockheed var det 
klassificeret arbejde. Bag lukkede 
døre plejede vi at se på og disku¬ 
tere mange forskellige ting, 
herunder ufoernes mulige eksi¬ 
stens. Vi talte en del om emnet og 
blev enige om, at det ikke syntes 
muligt ud fra de fysiske begreber, 
vi havde dengang. I min bog 
skriver jeg, at vi nu har kendskab 


(Tegning: Alex 
Tomlinson) 



til andre fysiske begreber, som gør 
det muligt at bruge umådelig 
stærke kræfter. Det var ikke på tale 
dengang. 

I september 1971 var jeg på ferie 
nær Monterey Bay, Californien. 
Hver eneste dag fløj en helikopter 
fra flåden ad den samme rute. En 
dag omkring middag så jeg et 
blinkende klart lys i samme 
område. Jeg troede, at det var en af 
flådens helikoptere, som fløj ad 
den samme rute. Men den så ud til 
at svæve et stykke tid, hvorefter 
den foretog en bevægelse, som fik 
mig væk fra tanken om, at det var 
en helikopter. Jeg fik fat i en 
kikkert og et kamera og betragtede 
den. Det var et af disse cylindriske 
objekter. 

Jeg kunne se azurblå flammer i 
begge ender af det, der lignede en 
flymotor; det var superb aerodyna¬ 
misk. Der kom slipstrømme ud på 
langs af denne tingest. De samle¬ 


des igen, så de lignede et ønske¬ 
ben. Slipstrømmene var lyst gul¬ 
grønne og bændelagtige. 

På den ene side af objektet var 
der et fremspring, som lignede en 
vinge eller et kors. Fra det var der 
også en slipstrøm ligesom en 
flamme omkring en indre sort 
bom, der endte i en rektangulær 
indretning.” 

DFE: “Hvor lang tid varede 
Deres observation?” 

NB: “Højst et minut.” 

DFE: “Og Deres reaktion på 
oplevelsen?” 

NB: “Meget ligetil. Jeg havde 
arbejdet med raketter og vidste, 
hvordan man fik dem til at 
fungere. Det var helt klart for mig, 
at denne tingest var et rumskib. 
Jeg var fortrolig med alt, hvad 
USA havde, og det var ikke vores. 

En af gutterne på Stanford 
samlede dengang rapporter om 
forskellige observationer og lod 

















14 UFO-NYT4/00 


Fænomener 


8-Ring v 

RSCassini D »vis io 
& 



— . A-Hirif 




pluminous Source 

I "4 


r Body 



/ yrExhatl 

E xhansi . * / 


M 

Str eamers • 

_r ^ 

l »ght So ur ci 



kollegerne se dem. Jeg fortalte 
ham, hvad jeg havde set. Jeg 
fortalte det også til min kongres¬ 
mand. Jeg havde tidligere arbejdet 
i en af hans komiteer, så vi kendte 
hinanden ret godt. Han troede ikke 
på ufoernes eksistens, men han 
troede på min beretning, fordi han 
vidste, at jeg ikke opdigtede den 
slags. 

Sådan stod tingene, indtil jeg så 
de fotos, som Voyager 1 og 2 tog 
nær ved Saturn. Jeg brugte en del 
tid på at studere de data, som kom 
retur fra begge missioner. 
Erklæringerne fra Voyager¬ 
forskerne passede ikke til det, som 
jeg så. Under fx Voyager 1 
missionen sagde en talsmand, at 
rummet mellem A- og B-ringene - 
Cassini Området - var absolut tomt 
rum. 

På Voyager 2 fotoene var det 
rum fyldt op. Det var klart for mig, 
at talsmanden fumlede med sit 
manuskript og ikke vidste, hvad 
han skulle sige om det, da det var 
direkte i modstrid med forskrif¬ 
terne. Jeg havde erfaring nok i 
branchen til at vide, når nogen 
ikke vidste, hvad de talte om. På 
det tidspunkt besluttede jeg, at 
dette burde undersøges nærmere. 
Jeg besluttede mig til at gå ind i 
sagen.” 

DFE: “Tror De, at forskerne var 


uvidende om det, eller at de havde 
fået ordre på ikke at tale om det?” 

NB: “Jeg kan fortælle Dem, 
hvordan tingene fungerer i et 
regeringslaboratorium. Under de 
isdannelseseksperimenter, som jeg 
udførte for NACA (forgænger for 
NASA), ville funktionærerne fra 
flyselskaberne have oplysninger 
om specifikke faktorer og værdier, 
så de kunne designe opvarmning¬ 
systemer, der virkede under disse 
omstændigheder. Man skulle være 
meget omhyggelig med, hvad man 
fortalte dem, fordi man ikke ville 
give dem forkerte værdier, da det 
kostede mange penge at udbedre 
eventuelle fejltagelser. Så man 
holdt dem hen og sagde: ‘Det taler 
vi ikke om endnu’. Det var vores 
politik. Det samme skete med dette 
materiale. Forskerne havde valgt 
ikke at tale om det. Jeg tror, at de 
var opmærksomme på disse 
uregelmæssigheder, som man er 
lige så langt fra at kunne forklare 
nu, som de var dengang.” 

DFE: “Hvad fik Dem i første 
omgang til se på disse Voyager 
fotos?” 

NB: “Videnskabelig nysgerrig¬ 
hed baseret på min tidligere 
oplevelse. Omkring 1981 købte jeg 
alle de dias m.m., som var offent¬ 
ligt tilgængelige og begyndte at 
undersøge dem. Jeg fandt dette på 



en plade - plade nummer tre, 

NASA SP-451, Voyagers billede af 
Saturn - og jeg undersøgte det i et 
mikroskop sammen med en 
undersøgelse af fotoene fra 
Voyager 2. Man kunne ikke se 
ringene hele vejen rundt om 
Saturn. 

På fx plade 5, som viser Cassini 
Området, er det meget tydeligt, at 
der ikke er så meget at tale om 
mellem ringene bortset fra nogle 
‘strimler’ og ‘udblæsning’. Og A- 
ringen virker for mig meget smal. 
Den skulle være målt til at være tre 
til fire gange så bred som Cassini 
Området, men den er knap nok 
mere end en gange Cassini 
Området. A-ringen er ikke så bred, 
som den skulle være - hvorfor er 
den ikke det? Fordi der er noget 
‘andet’ der - noget kunstigt af en 
eller andet art, som ‘skaber’ 
ringen. Det var sådan, min bog fik 
sin titel ‘The Ringmakers of 
Saturn’.” 

DFE: “Hvilken størrelse havde 
det originale foto, som De under¬ 
søgte?” 

NB: “Det var et 35 mm dias.” 

DFE: “Og der var ikke en god 
forklaring fra NASA på det, som 
De så på den originale plade, 
NASA SP-451?” 

NB: “Det er korrekt. Den eneste 
officielle kommentar til denne 
plade og de sammenlignede fotos 
var, at Voyager 2 ringene virkede 
klarere end Voyager 1 ringene.” 

DFE: “Lod De kollegerne hos 
NASA se Deres analyser?” 

NB: “Åh, ja. En af mine 
tidligere kolleger hos Lockheed fik 
senere arbejde hos Ames og blev 
chef for forskerne der. Jeg besøgte 
ham og viste ham, hvad jeg havde 
opdaget. Hans forklaring var, at de 
lignede en ‘energirulle’. Husk min 
observation, hvor jeg så en 
lignende ‘udblæsning’. Han 
forsøgte ikke at pådutte mig en 
forklaring, men henviste til en 
ekspert. 

Eksperten, derimod, forsøgte at 
pådutte mig en forklaring. Han 

sagde, at på plade 5 var billederne 
blevet beskåret, og at man derfor 
ikke kunne se ringen. Som 
modbevis pegede jeg på lyskilden - 
den blå plet - på fotoet. Det samme 
skete med alle de fotos, som jeg 
viste ham. Det var den slags 
reaktion, jeg forventede. Jeg viste 
ham det sidste foto, og så gav jeg 
op. Han sagde noget i retning af: 
‘Vi taler bare ikke om den slags’. 

Jeg fortalte ham, at det var det 
eneste fornuftige, han havde sagt 
hele dagen. Igen, eftertidligere at 
have arbejdet hos Ames og selv 
været i en lignende situation, 
havde jeg fuld forståelse for ham.” 

DFE: “Dette var altså en 
indrømmelse af, at visse personer 
hos NASA ved, at der er nogen 
derude?” 

NB: “Det er sandt.” 

DFE: “Der cirkulerer for tiden 
historier på Internettet om, at 
National Security Agency (NSA) 
fra midt i 1970erne til i dag har 
sendt yderst hemmelige rumsonder 
ud i solsystemet. Hvad ved De om 
det?” 

NB: “Jeg arbejdede for regerin¬ 
gen dengang, så det er en periode, 
jeg kender en del til. Jeg havde en 
høj sikkerhedsgodkendelse med 
adgang til den slags stof. Efter, 
hvad jeg ved, opsendte vi ikke den 
slags rumsonder.” 

DFE: “Hvad er Deres syn på 
NASA i dag?” 

NB: “Jeg forstår, at Dan Goldin 
(NASA’s administrator) har det 
mål at tage sit land med til Mars. 
Alt andet er forkert. Han synes at 
have formøblet alle andre mulighe¬ 
der. Det piner mig.” 

DFE: “Goldin overtog NASA 
under Bush administrationen. Han 
kom fra TRW (Thompson, Ramo, 
Woolridge, som er leverandører til 
det amerikanske forsvar). Da 
Clinton administrationen tog over, 
var Goldin den eneste, som fulgte 
med. Uden hensyn til alle de fejl, 
der var begået - især med at 
komme til Mars - fortsatte han. 

Hvis dette var sket i et privat 
firma, havde der så rullet hove¬ 
der?” 

NB: “Den slags fyrer man ikke 
folk for. De bliver kun fyret, hvis 
de overtræder de uskrevne regler.” 

DFE: “De kender vel vitsen, at 
NASA står for Never A Straight 
Answer? (aldrig et svar uden 
omsvøb)?” 

NB: “De er vældig gode til at 
digte historier eller angribe dem, 
der stiller spørgsmål. Jeg har haft 
møder med NASA-typer jævnligt, 
og de er ret gode til at tale 


Washingtonsk.” 

DFE: “De objekter, som De 
mener at have set i Saturns ringe, 
er enorme. Har De set fotos af de 
store objekter, som formodes at 
have ødelagt sonden, taget under 
den russiske Phobos 2 mission til 
Mars?” 

NB: “Ja. Den tingest var 
omkring 25 km lang. Det er 
samme størrelse som et objekt, jeg 
opdagede nær Miranda (en af 
Saturns måner), og det passer godt 
med andre ting, jeg har kendskab 
til.” 

DFE: “Dette antyder, at der er 
operationelle baser i vores solsy¬ 
stem.” 

NB: “Det tror jeg, især når det 
drejer sig om Saturn. Jeg mener, at 
ringene er en forurenet parkerings¬ 
plads. Jeg kan ikke fortælle helt 
nøjagtigt, hvad der foregår, men 
jeg ved, at Saturn skjuler en antal 
‘enheder’. Det er der også bevis på 
i Jupiters ringe.” 

DFE: “Da De opdagede 
mærkværdighederne i fotoene fra 
Saturn og blev overbevist om, at 
der stod intelligente væsner bag 

dem, må det have været en 
frygtelig opdagelse. Henvendte De 
Dem til andre med opdagelsen?” 

NB: “Nej. Jeg besluttede meget 
tidligt, hvad jeg ville gøre. I stedet 
for at kontakte regeringen - som 
jeg af erfaring vidste ville være 
nyttesløst - besluttede jeg, at jeg 
først ville gå til et amerikansk 
forlag med min bog. Der var 
selvfølgelig ingen, der ville udgive 

den. Jeg havde en kontakt i 
Storbritannien, og jo mere jeg 
tænkte over det, jo mere indså jeg, 
at det var den vej, jeg skulle følge. 

Storbritannien har altid generet 
USA med alt, og jeg var sikker på, 
de ville modtage min bog...og det 
gjorde de. Som en konsekvens af 
dette er oplysningerne nu spredt 
over hele Europa. Jeg har også 
fortalt om bogen i en del radiopro¬ 
grammer her i staterne. Det er 
nogen tid siden, at bogen udkom, 
og jeg har lavet anden forskning.” 

DFE: “Har De planer om at 
opdatere bogen?” 

NB: “Jeg har en del nyt mate¬ 
riale. Jeg ønskede at lave en 
efterfølger, men har været lidt 
tøvende, da folk synes mere 
interesseret i det, der foregår 
tættere på deres hjem. Saturn er 
meget langt væk. Det er derfor, jeg 
skrev en bog om Månen med titlen 
‘Earth’s Moon: Why We never 
Returned’. Jeg har et foreløbigt 
manuskript klar.” 

DFE: “Det lyder meget interes¬ 


sant. Mange mennesker ser på 
Månen, men tænker ikke mere 
over den. De tror, den er et 
lufttomt, livløst himmellegeme. 
Dog ser det ud til, at Månen også 
er en operationel base.” 

NB: “Det er helt sikkert, at der 
er liv der...og en hel del aktivitet.” 

DFE: “Hvis det, som nogle 
antyder, er sandt, at en fremmed 
intelligens har været her på Jorden 
fra førhistorisk tid, så kan beret¬ 
ninger om en tidlig forbindelse 
mellem mennesker og ‘guder’ 
have sin baggrund i virkelighe¬ 
den.” 

NB: “Ja. Men selv de bedste 
beretninger og den bedste forsk¬ 
ning kan ikke bevise det. Jeg er 
interesseret i data, som er uigendri¬ 
velige og ubestridelige; bemærk 
Dem det!” 

DFE: “Tror De, at der engang fra 
officielle kanaler vil komme en 
indrømmelse af, at vi ikke er alene 
i Universet, især hvis man tænker 
på hensynet til den nationale 
sikkerhed?” 

NB: “Ja, hvis man presser hårdt 
nok, og hvis man kan sætte lidt 
skub i de fyre. Man skal være 
ubøjelig og blive ved med at 
presse. Man skal påvirke de valgte 
politikere, så de kan gå ind og slå i 
bordet. Det er den måde, man skal 
gøre det på. 

Jeg har en tro på, at nogen i 
regeringen kan hjælpe. Men vi er 
nødt til at forsyne dem med det 
rigtige materiale, og vi må sige det 
på den rette måde. Vi kommer 
ingen vegne, hvis vi begynder at 
kritisere dem som bare pokker, 
som mange mennesker har det 
med at gøre. Man skal finde de 
rette ord.” □ 

Referencer: 

George H. Leonard: Somebody 
Else is on the Moon (1976) 

Paul R. Hili: Unco nvent ional 
Flying Objects, A Scientific 
Analysis (1995) 

Donald E. Keyhoe: The Flying 
Saucer Conspiracy (1955) 

Kilde: Fortean Times , nr. 138 

Notitser 



Kort fortalt 


Mike Mullane 
(tv.) om bord i 
Discovery. 



Astronaut om besøg fra rummet 



For nylig kunne man i dansk tv se 
den amerikanske astronaut 
Richard Michael Mullane udtale 
sig om spørgsmålet om liv i 
universet og besøg af intelligens¬ 
væsner. 

Mullane medvirkede i et kort 
båndet interview den 6. oktober i 


den første udsendelse af program¬ 
met „Den store Mission 44 , hvor 
forskellige konkurrencer skal 
afgøre, hvem der bliver vinder og 
måske dermed den første dansker i 
rummet. 

Den nye udsendelsesrække er 
produceret af produktionsselskabet 
Jarowskij Danmark for TV2 og er i 
luften hver fredag aften med senere 
genudsendelse. 

På spørgsmålet om, hvorvidt han 
troede på liv andre steder i 
universet, svarede Mike Mullane: 

„Ja, helt bestemt. Der er skrevet 
en masse science fiction bøger, og 
alle mulige væsner er blevet 
beskrevet. Men når, eller rettere 
hvis vi nogensinde møder andet 
intelligent liv, vil det nok ikke 
ligne noget af det, der er blevet 
beskrevet. Det vil nok være 
grundlæggende anderledes, 44 mente 
Mullane. 

„Personligt tror jeg ikke på, at 
nogen form for intelligente 


rumvæsner nogen sinde har besøgt 
Jorden, 44 tilføjede Mike Mullane. 

„På trods af alle iagttagelser, 
X-Files (Strengt Fortroligt) og 
programmer om uløste mysterier, 
tror jeg ikke på, at rumvæsner har 
besøgt Jorden. Hvis de nogensinde 
gør det, så vil de lande og klart 
vise, at de er her, 44 sagde han og 
fortsatte: 

„Det giver ingen mening, at en 
intelligent civilisation skulle gøre 
sig den ulejlighed at rejse til 
Jorden for så at gemme sig for folk 
og kun svæve hen over landmands¬ 
enker i New Mexico og 
øldrikkende fiskere i Mississippi. 44 

Mike Mullane har fløjet i 
rummet tre gange, første gang med 
rumfærgen Discovery (STS-41D) 
den 30. august 1984. Mullane er 
ikke længere i aktiv tjeneste hos 
den amerikanske rum¬ 
administration NASA. □ 

Ole Henningsen 


Mystik i San Luis Valley 


I foråret var der en ny bølge af 
mystik i San Luis Valley, 

Colorado, som er blevet kendt som 
et center for højst mærkværdige 
hændelser. Kl. 22.45 den 24. maj 
så to servitricer i Maxiville, nær 
Monte Vista, et klart lys siksakke 
lavt mellem La Garita Park og den 
gamle Del Norte Airport. 


Den følgende dag blev der i 
området fundet en død kalv med en 
lille flænge på bagbenet og „en 
usædvanlig, skjult hudafskrab¬ 
ning 44 . 

Samme dag fandt campister ved 
Chama, New Mexico, ca. 90 km 
borte, to mishandlede køer (den 
ene manglede tungen, den anden 


hovedet), fire elsdyrben og 
bagfjerding, minus hoved, hals og 
torso. Campisterne fortalte, at de 
havde hørt en ildevarslende 
„bippende lyd 44 uden for deres telt 
om natten. Cl 

Kilde: 

Fortean Times , nr. 138 /-for 


Den 18. januar 2000 kort efter kl. 

19 fik en tysk amatørastronom sit 
livs foto i kassen. Den 44-årige 
musiklærer Thomas Hamann fra 
Berlin havde et spejlreflekskamera 
monteret på sit teleskop, og med 
denne opstilling tog han et billede 
af en del af Månen. 

Billedet er uskarpt, men viser 
tilsyneladende en støvsky kastet op 
fra Månens overflade forårsaget af 
eksplosionen fra en netop nedfal¬ 
det stor meteorit. 


Nedslag på Månen? 

Billedet har været forelagt en 
lang række tyske eksperter. 

Lederen af Berliner Archenhold- 
Sternwarte, prof. Dieter Herrmann, 
sagde bl.a., at Månen hele tiden 
træffes af meteoritter, men at et 
enkelt og oven i købet uskarpt foto 
er for lidt som bevis. 

Han henviste endvidere til 
muligheden for et større gasudslip 
fra Månens undergrund. Dette 
kunne evt. ske ved forøgede 
tyngdekraftpåvirkninger i forbin¬ 


delse med Månens ringe afstand 
fra Jorden på det pågældende 
tidspunkt. 

Jiirgen Oberst fra Institut fur 
Weltraumsensorik und Planetener- 
kendung des Deutschen Zentrums 
fiir Luft- und Raumfahrt (DLR) i 
Berlin udtalte bl.a., at han troede 
mest på en optisk fejl. Til dagbla¬ 
det BZ fortalte han, at de nedfald¬ 
ende meteoritter generelt er så 
små, at deres nedslag ikke ses, 
men måske er der tale om et 

mindre nedslag, hvor støv er 
hvirvlet op og belyst af Solens 
stråler og derfor ser større ud. Han 
var også if. BZ inde på, at billedet 
kunne vise en komet. Dette er dog 
ikke blevet bekræftet af andre 
kilder. 

Astronomer fra Wilhelm- 
Foerster-Sternwarte i Berlin mente, 
at der kunne være tale om nedslag 
af en flere hundrede meter stor 
meteorit. 

Negativet er til undersøgelse i 
DLR-Instituttet i Berlin. En 
filmfejl eller refleks i objektivet 
kunne efter fotografens mening 
udelukkes, fortæller Werner Walter 
fra den tyske ufo-organisation 
CENAP i sit nyhedsbrev den 3. 
februar 2000. 

Jakob Staude fra Max-Planck- 
Institut flir Astronomie i 
Heidelberg sagde bl.a., at det ikke 


Dette foto blev taget af piloten 
David Hastings fra Salhouse, 
Norfolk, fra cockpittet i hans 
tomotores Cessna Skymaster i juni 
1998, mens han fløj i en højde på 
3.300 m over Californiens Mojave 
ørken. Hastings og co-pilot David 
Patterson fløj fra New York til San 
Francisco efter at have deltaget i 
en veteransammenkomst i US 
Army Air Force Second Air 
Division, som Patterson var 
medlem af, da et sort objekt fløj 
lige mod dem og over flyet. 

„Vi opdagede, at der var noget 
lige foran os. Pludselig blev 
cockpittet helt mørkt, da objektet 
fløj over os og blokerede for 
udsynet, 44 sagde Hastings til 


grundlæggende var umuligt at 
iagttage nedfald afen meteorit på 
Månen. Han henviste bl.a. til 
øjenvidneberetninger herom i de 

Ørken overflyvning 

journalisterne. 

„Vi kaldte radarkontrollen i 
tårnet for at få at vide, om de 
havde et andet fly på skærmen, og 
svaret var ‘nej’. 44 

Nogle få sekunder efter så de et 
objekt, som fløj ved flyets bag¬ 
bords side, og Hastings tog to 
fotos. På det ene er der tilsynela¬ 
dende et diskos- eller cigarformet 
objekt. Hastings viste fotoet til 
officerer i den amerikanske flåde. 
De beholdt en kopi en tid, før de 
kom med det uundgåelige „Ingen 
kommentarer 44 . □ 

Kilde: 

Fortean Times , nr. 138 l-for 


foregående århundreder. Alle 
eksperter mente dog, at det var 
som at vinde i Lotto. □ 

Ole Henningsen 



Når lynet slår ned 


I begyndelsen af juni var Sønder¬ 
jylland plaget af voldsomt torden¬ 
vejr med hundredvis af lynnedslag. 
I Haderslev sad en 89 år gammel 
kvinde og spiste sin aftensmad, da 
et lyn slog ned udenfor. Samtidig 
eksploderede pæren i lampen over 
f yrretræsspisebordet. 

Ud af lampefatningen fløj en 
lyskugle lige ned på bordet og 
antændte det. Kvinden fik dog 
hurtigt slukket ilden med et vådt 
håndklæde, men, som det ses på 
billedet, blev bordet ødelagt. 
Mærkeligt nok slog husets 
fejlstrømsrelæ ikke ud, da elnettet 
fik besøg af kuglelynet. ^ 

Kim Møller Flansen 



Det ødelagte 
spisebord efter 
mødet med et 
kuglelyn. 

Notitser 


Det 3.500 år 
gamle stjer¬ 
nekort ud¬ 
smykker loftet i 
Senmuts grav¬ 
anlæg i Luxor i 
Egypten. 



Ny opdagelse i egyptisk 
stjernekort 


Oldtidens egypteres astronomiske 
kundskaber kan vise sig at være 
overraskende større end hidtil 
antaget. Egyptens ældste stjerne¬ 
kort er ca. 3.500 år gammelt og 
udsmykker loftet i stormanden 
Senmuts gravanlæg ved Luxor. 

Den danske forsker Ove von 
Spaeth har ved en undersøgelse 
fastslået, at planetpositionerne på 
kortet ikke er en stjernemytologisk 
opstilling som almindeligvis 
antaget. Der er således ikke tale 
om, at stjernekortet viser en 
tilfældig samling af planeter på 
himlen eller et kopieret mønster fra 
eventuelle forgængere. 

Der er på Senmuts stjernekort, 
efter hans opfattelse, tværtimod 
tale om en ganske nøjagtig 
gengivelse af en relativ sjælden 
ansamling af planeter med helt 
eksakte himmelpositioner. Ved 
hjælp af vore dages computer¬ 
teknik kan man kontrollere disse 
data med størst tænkelig præci¬ 
sion. 

Med den baggrund har det derfor 
været muligt at beregne den givne 


planetkonjunktion til maj 1534 
f.Kr. Et tidspunkt, der if. analysen, 
underbygges yderligere af kortets 
registrering af en solformørkelse. 

Væsentlige astronomiske 
forhold i det nyopdagede materiale 
kan også efterprøves objektivt ved 
computerberegninger. 

Der er ingen tvivl om, at 
fastlæggelsen af dette tidspunkt 
vil afstedkomme en del debat i 
videnskabelige kredse både her 
hjemme og i udlandet af placerin¬ 
gen af Senmut og hans samtid i 
den egyptiske kronologi. 

Det i egyptologien velkendte 
stjernekort er udarbejdet af 
dronning Hatshepsuts vesir, 
Senmut, der desuden var Egyptens 
kalenderbestyrer under landets 18. 
dynasti. 

Ove von Spaeths afhandling om 
opdagelsen er publiceret i det 
nyeste nummer af det internatio¬ 
nale tidsskrift „Centaurus“, der nu 
på 43. årgang udsendes fra Aarhus 
Universitets videnskabshistoriske 
institut. 

Flere videnskabsgrene måtte 


inddrages i Ove von Spaeths 
undersøgelsesprojekt. Både 
dr.scient. Kr. Peder Moesgaard, 
direktør for Steno Museet, Dan¬ 
marks Videnskabshistoriske 
Museum ved Aarhus Universitet, 
og dansk egyptologis nestor 
dr.phil.h.c. Erik Iversen i Køben¬ 
havn, har bidraget med korrige¬ 
rende data undervejs. 

Afhandlingen kan i øvrigt læses 
på dansk i Ove von Spaeths bog 
„Gåden om Faraos Datters Søn“, 
der forventes udsendt medio 
november 2000 på C.A. Reitzels 
Forlag. 

Kilde: 

Ove von Spaeth: Dating the Oldest 
Egyptian Star Map , Centaurus 
Magazine for The History of 
Astronomy, Science, and 
Mathematics, Vol. 43, 3, 2000, s. 
151-172, Munksgaard Internatio¬ 
nal Publishers □ 

Ole Henningsen 

Nyt om navne 


I weekenden den 30. september - 
1. oktober mødtes SUFOFs 
repræsentantskab for at drøfte 
foreningens arbejde i det forløbne 
halvår, økonomien og de kom¬ 
mende projekter. 

En af foreningens meget aktive 
personer, Verner Møller, havde i 
nogen tid ønsket at trække sig 
tilbage fra „aktiv tjeneste 44 i 
SUFOI’s Oplysning. Verner Møller 
blev på mødet afløst af Flemming 
Poulsen, bosiddende i Beldringe 
ved Odense. Flemming tager sig 
desuden af rapportoptagelser på 
Fyn og „nærmeste omegn 44 . 

□ 



Verner Møller, Solbjerg, blev valgt til 
æresmedlem af SUFOI. 

(Foto: Flemming O. Rasmussen) 



Flemming Poulsen, nyt medlem af 
SUFOFs repræsentantskab. 

(Foto: Flemming O. Rasmussen) 


Mystikkens Univers 


Den 27.-29 oktober så en ny type 
messe dagens lys: Mystikkens 
Univers. 

Messen blev afholdt i KB- 
hallen. Her var stande og diverse 
aktiviteter, workshops og filmfore¬ 
visninger om alt mellem himmel 
og jord, fx Tarot, håndlæsning, 
Hare Krishna, månecyklus magi, 
clairvoyance, kanalisering, 
Reikihealing, psykospirituel 
vejledning, engle, spåning i tyrkisk 
kaffe, tantrisk yogaskole, økolo¬ 
gisk kvalitetschokolade, astrologi, 
aura-fotografering, lydhealing - og 
ufoer. 

SUFOI havde en stor stand lige 
ved indgangen, hvor vi uddelte 
gratis informationsmateriale om 
ufoer og SUFOFs arbejde. Folk 
var glade for at få en fornuftig snak 
om ufoer, uden at skulle betale for 
det. Andre steder på messen, 
kunne de nemlig hurtigt føle sig 
flået: Den alternative verden vil 
sandelig have sig godt betalt for at 
nulre folk under tæerne, sælge 
krystaller og fremsige tvetydige 
spådomme. Fx kostede det 150 kr. 
forat blive håndspået i 10 minut¬ 
ter. Hvem kan egentlig koncentrere 
sig om livets store spørgsmål, når 
taxametret tæller med 15 kr. i 
minuttet? 


Mystikkens Univers var virkelig 
en publikumssucces. Alle tre dage 
var der kø ved indgangen. Så mon 


ikke Mystikkens Univers vender 
tilbage næste år. 



SUFOFs stand 
var velbesøgt. 
UFO-Nyts 
tegner Henrik 
Klinge Pedersen 
havde hjulpet 
med standens 
jlotte plancher, 
og SUFOFs 
Københavns¬ 
gruppe stod for 
en stor del af 
det praktiske 
arbe jde. 

(Foto: Kim 
Møller Hansen) 

SUF0I 


(Foto: Kim 
Møller Flansen) 


Bjarne Hansen 
og Per 
Andersen fik 
mange i tale ved 
SUFOFs stand, 
hvor der bl.a. 
blev uddelt 
gratis ufo- 
småkager. 

(Foto: Kim 
Møller Hansen) 



Hvad sker der den 31. marts 2001? 


Denne dag inviteres alle SUFOI’s 
medlemmer og abonnenter på 
UFO-Nyt til et møde i Køben¬ 
havn. 

Foreningen står over for en 
række valg om de retninger, som 
foreningen i fremtiden kan 
bevæge sig i. Vi ønsker at sætte 
disse muligheder til debat i det 


bredest mulige forum, så denne 
dag kan du komme og give din 
mening til kende. Det bliver en 
form for høring med indlæg, 
debat, deltagelse af SUFOI’s 
ledelse og taletid til alle. Der 
bliver også mulighed for at knytte 
nærmere kontakt til foreningen. 


Kom og bliv hørt! Reserver 
allerede nu datoen den 31. marts 
2001. Nærmere information 
følger. 

Med venlig hilsen 
SUFOI 

Bedst af alle verdener 


Videnskabshistorien er fyldt med eksempler på teorier og behandlingsformer, 
der på rette tid og sted nød anseelse blandt lærde, men siden blev henvist til 
historiens skammekrog. Nogle eksempler er fx astrologien, frenologien og 
homøopatien. En del af det lever imidlertid videre uden for universiteterne 
som en del af folkebevægelsen "det alternative". 


Hvordan nærmer man sig noget så 
omfattende og forskelligartet som 
det alternative? I “Bedst af alle 
verdener - myter i det 21. århund¬ 
rede” analyseres 11 forskellige 
emner. Hver forfatter har skrevet 
om det, der fascinerer vedkom¬ 
mende mest. 

Et træk ved det alternative er, at 
udøverne ofte foretrækker en 
overnaturlig eller fantastisk 
forklaring frem for en mere 
jordnær. Michael Ahlstrand 
fortæller i et underholdende 
kapitel, hvorledes en tilskuer til en 
af hans trylleforestillinger be¬ 
skyldte ham for at have overnatur¬ 
lige evner. Tryllekunstneren var 
bare ikke selv klar over det! 

Lærer Rud Kjems skriver om 
Stonehenge, der har givet anled¬ 
ning til alle mulige fantastiske 
spekulationer. 

I Danmark udgør astrologien 
sammen med alternativ helbre¬ 
delse en stor del af det alternative. 
Lektor i astronomi Mogens 
Winther dækker astrologien. 

Overlæge dr. med. Ole Hartling 
gennemgår homøopatien, der er 
karakteristisk for de alternative 
behandlingsmetoder. Homøopatien 
anvender en teknologi og et sprog, 
der ligner noget, man kender fra 
netop den naturvidenskabelige 
verden, som de alternative bevæ¬ 
gelser ellers ønsker at være 
alternative til. 

Overlæge, dr. med. Leif Hagerup 
beskæftiger sig med akupunktur 
og zoneterapi. Zoneterapien 
betragter han som afledt af 
akupunkturen. 

Energierne spiller en stor rolle 
inden for den alternative medicin 
og inden for det alternative 
generelt. Cand. scient. Ib 
Lundgaard Rasmussen behandler 
disse energier, som han undersøger 
nærmere og sammenligner med 
den viden, vi har fra fysikken. 

Cand. scient. Dan Frederiksen 
fortæller om de amerikanske 


fundamentalisters angreb på 
Darwin og om 72 nobelpristageres 
forsvar. 

Sognepræst Anders Nielsen 
beskæftiger sig med ledende 
amerikanske kredses betænkelige 
dommedagstro. Han inddrager i 
den forbindelse Waco-tragedien i 
Texas, hvor 80 mennesker foretrak 
flammerne frem for livet. 

Hvorfor er det alternative så 
udbredt? Bogens forfattere anfører 
nogle af grundene. Journalist Per 
Borgaard - som adskillige gange 
har skrevet i UFO-Nyt - skriver om 
pressens rolle i udbredelsen af det 
alternative: Historierne er lette at 
gå til, og når journalisten blot 
nævner, at der findes modstridende 
kilder, kan selv de mest utrolige 
alternative historier bringes videre. 

Religionshistorikeren Mikael 
Rothstein anlægger et lidt andet 
synspunkt. Han undersøger “det 
overnaturlige” som en vigtig del af 
den sociale virkelighed og sætter 
blandt andet fokus på fænomenet 
ufobortførelser. 

Professor dr. phil. Thor A. Bak 
behandler i bogens afsluttende 
kapitel forholdet mellem naturvi¬ 
denskaben og det alternative. Han 
fremfører det modige standpunkt, 
at den vestlige kultur er andre 
overlegne, når det gælder om at 
forstå, hvordan verden rent faktisk 
er skruet sammen. 

På hver deres måde forsøger 
forfatterne at udforske grænserne 
mellem det etablerede og det 
alternative, og samtidig trække 
nogle grænser mellem kvalitet og 
ikke-kvalitet. 

“Bedst af alle verdener” er 
skrevet under sloganet “Et alterna¬ 
tivt syn på det alternative”. Bogen 
er ikke skrevet for eksperter eller 
særligt indviede. Den henvender 
sig til alle - og kan varmt anbefa¬ 
les. □ 

Bedst af alle verdener - myter i det 
21 . århundrede af Michael L. 


Ahlstrand, Thor A. Bak, Per 
Borgaard, Dan Frederiksen, Leif 
Hagerup, Ole Hartling, Lars Peter 
Jepsen, Rud Kjems, Anders 
Eyvind Nielsen, Ib Lundgaard 
Rasmussen, Mikael Rothstein og 
Mogens Winther. 

Redaktion: Dan Frederiksen og 
Lars Peter Jepsen 250 sider, 
illustreret, Fremad 2000. 

Kr. 298,00. 


AF KIM MØLLER 
HANSEN 




I 1997 skabte en række forfat¬ 
tere, lærere, forskere og andre 
netværket af Danske Skeptikere 
med det formål at undersøge 
paranormale fænomener. Deres 
hjemmeside kan besøges på: 
www.skeptica.dk 

Astronomi & Rumfart 


AF KIM MØLLER 
HANSEN 



Tirsdag den 31. 
oktober blev de 
russiske 
kosmonauter 
Sergei Krikaljov 
(tv) og Jurij 
Gid zen ko (mf) 
sammen med 
den amerikanske 
astronaut Bill 
S hep herd sendt 
op til 

rumstationen fra 
rumcenteret 
Baikonur i 
Kasakhstan. De 
er således de 
første beboere i 
den 

internationale 
rumstation. 
(Foto: NASA) 


Så er rumstationen 
bemandet 


De tre første astronauter er landet på Den Internationale Rumstation (ISS). 
Rumstationen er ved at blive bygget 380 km fra Jorden i et samarbejde 
mellem 16 lande/ heriblandt Danmark/ Sverige og Norge. Rumstationen er 
første skridt på vejen til en egentlig permanent tilværelse for mennesker i 
rummet. 


Montagen af stationen i omløbs¬ 
banen blev påbegyndt den 20. 
november 1998, da en russisk 
Proton-løfteraket transporterede 
den første komponent, det russiske 
modul „Sarja“ (morgen-/aften¬ 
røde), ud i rummet. 

Flere elementer fulgte i decem¬ 
ber 1998, juli 2000 og oktober 
2000. Mens montagearbejdet 
stadig står på, vil stationen 
allerede fra november 2000 være 
beboet af en besætning, som består 
af to russere og en amerikaner. 
Efter fire måneder afløses de af et 
nyt mandskab bestående af to 
amerikanere og en russer. 


I de kommende fem år vil 
amerikanske rumfærger og 
russiske Proton-raketter med 
intervaller på 1-2 måneder bringe 
nye komponenter til stationen. 

Indtil stationens endelige færdig¬ 
gørelse - formentlig i år 2006 - vil 
det være nødvendigt at gennemføre 
50 transportflyvninger. På ca. 20 af 
disse ture vil der være europæiske 
komponenter og udstyr om bord. 

De deltagende lande er blevet 
enige om, at stationen efter 
færdiggørelsen skal drives og 
benyttes i mindst 10 år. 

Den vægtløse tilstand uden for 
atmosfæren giver forskerne en 


unik mulighed for at undersøge, 
hvordan tyngdekraften påvirker 
den menneskelige organisme. Den 
Internationale Rumstation skal 
bl.a. bruges til at forske i behand¬ 
ling af livstruende sygdomme som 
fx HIV og AIDS, udvikling af nye 
materialer til kommunikation og til 
at få ny viden om atmosfæren og 
klimaændringer. 

Fire danske virksomheder er 
involveret i projektet via Dan¬ 
marks medlemskab af den 
Europæiske Rumfarts Organisation 
(ESA): DAMEC Research A/S, 
Innovision A/S, Rovsing A/S og 
Terma Elektronik AS. 

Få mere at vide 


På tv-kanalen Discovery Channel 
kan du glæde dig til at se disse to 
udsendelser: 

• The Space Game sendes søndag 
den 10. december kl. 20.00-21.00. 
Handler om samarbejdet mellem 
nationerne og deres bidrag til Den 
Internationale Rumstation. 

• Inside the Spacestation - et liv i 
rummet sendes søndag den 10. 
december kl. 21.00-22.00. 

Der varmes op til verdenspremi¬ 
eren på de to dokumentarpro¬ 
grammer på hjemmesiden: 
www.dansk.discoveryeurope.com 
Her kan man følge med i de første 
optagelser fra rumstationen, læse 
uddybende interviews samt chatte 
med astronauter og rumforskere. 


Vidste du at... 


• Astronauterne skal foretage ca. 
160 rumvandringer og arbejde i 

1.900 timer, før stationen har sin 
endelige størrelse svarende til et 
fodboldstadion og en vægt på 
næsten 453,6 ton. 

• Rumstationen kan ses med det 
blotte øje. På 

www.dansk.discoveryeurope.com 
finder du dens position i forhold 
til, hvor du bor. Den gennemsnit¬ 
lige løbebane befinder sig mellem 
350 og 460 kn overjordoverfladen, 
og banen har en vinkel på 51,6 
grader i forhold til Ækvator. 



• Når den er færdig, vil ISS være 
den tredje mest lysende genstand 
på nattehimlen, efter Månen og 
Venus. 


fordelt på rumagenturer og 
hundreder af leverandører verden 
over. Det samlede budget for ISS 
anslås til 35-37 mia. US-dollars. 


bliver syg, kan man med mandska¬ 
bets „redningsbåd 44 , kaldet Crew 
Return Vehicle (CRV), nå tilbage 
til Jorden på kun 20 minutter. 


• Rumstationen flyver med en 
hastighed på mere end 27.000 km i 
timen. En tur rundt om Jorden 
tager ca. 90 minutter. Gennemsnit¬ 
ligt skifter den fra Jordens natte- 
side til Jordens dagside hvert 45. 
minut. Astronauterne om bord kan 
således opleve 16 solopgange og - 
nedgange dagligt. 

• Den færdige rumstation vil være 
fire gange større end den russiske 
Mir-station og råde over næsten 

100 kvadratmeter solpaneler, der 
skal sikre strømforsyningen til 
seks avancerede laboratorier. 

• Over 100.000 personer er 
involveret i konstruktionen af ISS, 


• Flyvetiden fra ISS til Jorden er 
meget kort. Hvis en astronaut 


Relevante 


D 

l inks 


www.tycho.dk 

www.discoveryeurope.com 

www.dansk.discoveryeurope.com 

www.rummet.dk 

www.esa.int 


















UFO-Nyt fra en svunden tid 


Vi har stadig gamle numre af UFO-Nyt 
liggende fra perioden 1959-1975, som dog ikke 
er komplette årgange. De sælges nu for kun 
kr. 90,- for 30 forskellige numre. 

Bestilles ved at indbetale kr. 90,00 + kr. 17,00 
(porto/ekspedition) i alt kr. 107,00 på giro 
9 11 77 25 til SUFOI, Postboks 6, 2820 Gentofte. 


Glædelig jul - og på gensyn 

SUFOFs ledelse og UFO-Nyts redaktion ønsker alle læsere en glædelig jul og godt nytår. 
Næste nummer af UFO-Nyt udkommer medio februar. 


Oplev det ukendte 


Du kan få kataloget tilsendt gratis ved at udfylde nedenstående kupon (eller en 
fotokopi af den) og sende den til: SUFOI, Postboks 6, 2820 Gentofte. 

-i 

D Ja, tak. Send et eksemplar af kataloget „Oplev det ukendte. Katalog 2000“ til:I 


Adresse: 


E-mail: 


Navn: 


Skandinavisk UFO Information (SUFOI) har siden 1957 udgivet mange materialer 
om ufo-fænomenet og hjemkøbt bøger, hæfter, videoer, cd-rom’er m.m. fra udlandet 
til videresalg gennem UFO-Nyt. 


I dag har vi så stort et udvalg, at vi slet ikke har sider nok i UFO-Nyt til at annoncere 
for alle de mange spændende materialer. Derfor har vi udgivet et 24 siders katalog 
med en samlet oversigt over alle salgsmaterialer. 










